ประจำเดือนมาวันแรกปวดท้องหนักมากกและเหมือนมีเยื่ออะไรบ้างอย่างออกมาด้วยและมีก้อนเลือดเล็กๆ1ก้อน วันที่2ก็เป็นก้อนเลือดเล็กๆนิดหน่อย วันที่3ตอนเช้ามีเมือกใสและสีออกชมพูจากนั้นก็ปกติค่ะ มันจะเป็นอะไรมากไหมคะ
สวัสดีค่ะ ประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยปริมาณและลักษณะของประจำเดือนอาจแตกต่างกันไปได้ในแต่ละรอบเดือนค่ะ หากปวดท้องน้อยมากแค่วันแรก หลังจากนั้นหายไป เลือดออกมาติดต่อกันไม่เกิน 7 วันดังกล่าวมา ก็น่าจะยังเป็นเลือดประจำเดือนตามปกติได้ให้สังเกตอาการค่ะ หากเลือดยังออกมากติดต่อกันเกิน 7 วัน ปวดหน่วงท้องน้อยต่อเนื่อง อาจมีความผิดปกติเช่นการติดเชื้อหรือมีเนื้องอกในอวัยวะสืบพันธุ์ หรือมีภาวะแทรกซ้อนของการตั้งครรภ์ได้ ให้รีบไปพบแพทย์